Ջեյն Բիրկին

**Ջեյն Մելորի Բիրկին** (, ), թատրոնի և կինոյի անգլո-ֆրանսիացի դերասան, երգչուհի։ Հայտնի է ֆրանսիացի երգիչ, դերասան և ռեժիսոր Սերժ Գենսբուրգի հետ ունեցած սիրային և ստեղծագործական կապերով։ Նրա դուստրերն են՝ Քեյթ Բարրի (լուսանկարիչ և դերասանուհի (1967-2013), Շարլոտտա Գենսբուր (դերասանուհի և երգչուհի, ծնվել է 1971 թվականին) և Լու Դուայոն (դերասանուհի, մոդել և երգչուհի, ծնվել է 1982 թվականին)։

## Կենսագրություն և ստեղծագործություններ
Ջեյն Մելորի Բիրկինը ծնվել է 1946 թվականի դեկտեմբերի 14-ին Լոնդոնում, զինվորական Դեյվիդ Բիրկինի և դերասանուհի Ջուդի Կեմպբելլի ընտանիքում։ Բացի նրանից ընտանիքում արդեն կար մեկ որդի՝ Էնդրյու Բիրկինը, որը հետագայում դարձավ հայտնի ռեժիսոր («Ցեմենտային այգի») և սցենարիստ («Պարֆյումեր՝ մի մարդասպանի պատմությունը»)։

Բիրկինը, մեծանալով 1960-ական թվականների Լոնդոնի ազատ միջավայրում, արդեն 17 տարեկանում որոշել է գնալ մոր քայլերով և առաջին անգամ մասնակցել է լսումների։ Հենց այդ տարիքում կայացել է նրա առաջնաելույթը Լոնդոնի  *Haymarket Theater* բեմում, որտեղ նա խաղացել է երիտասարդ խուլուհամրի դեր Գրեմա Գրինի *Carving a Statue* ներկայացումում։

Որոշ ժամանակ անց նա մասնակցում է *Passion Flower Hotel* մյուզիքլի լսումներին. այդ ժամանակ նա ծանոթանում է հայտնի կոմպոզիտոր Ջոն Բարրիի հետ։ 19 տարեկան հասակում Ջեյն Բիրկինը ամուսնանում է Բարրիի հետ։ 1967 թվականին ծնվում է նրանց աղջիկը՝ Քեյթ Բարրին, որը հետագայում դառնում է հայտնի լուսանկարիչ։ Բիրկինի և Բարրիի ամուսնությունը երկար չտևեց։ Ամուսնալուծությունից անմիջապես հետո Ջեյնը որոշում է աղջկա հետ տեղափոխվել Ֆրանսիա։

Այդ որոշման պատճառը եղել է ոչ միայն ամուսնալուծությունը, այլ նաև Ջեյն Բիրկինի՝ նոր սկսված կարիերան. *The Knack* ֆիլմում առաջնաելույթային համեստ դերից հետո Բիրկինը՝ որպես կինոդերասանուհի, ճանաչում է ձեռք բերում է Միքելանջելո Անտոնիոնիи կուլտային ֆիլմի շնորհիվ, որը մրցանակի է արժանացել Կաննի կինոփառատոնում։ Ջեյնը, որը խաղացել է այդտեղ  մոդելներից մեկի դերը՝ հայտնվելով ամբողջովին մերկ կարճ, բայց հիշվող տեսարանում, միանգամից ուշադրության է արժանացել։ Մյուս տարի Բիրկինը մասնակցել է Ֆրանսիայում «Կարգախոս» ֆիլմի լսումներին և չնայած այն բանին, որ չէր խոսում ֆրանսերեն, ստացել է գլխավոր դեր։ Մասնակցությունը այդ ֆիլմում Բիրկինի համար դարձավ ճակատագրական. նկարահանման տարածքում նա հանդիպել է Սերժ Գենսբուրին, որը նույնպես նկարահանվում էր այդ ֆիլմում, և Բիրկինի խոսքերով՝ «դա եղել է սեր առաջին հայացքից»։

Բիրկինը և Գենսբուրը միանգամից դարձան ամենամոդայիկ զույգը Ֆրանսիայում․ 1969 թվականին նրանք թողարկում են իրենց  *[[Je t’aime… moi non plus]]* (Ես քեզ սիրում եմ․․․Ես քեզ նույնպես ոչ) համատեղ սինգլը, որի վերջում Բիրկինը սկսել է հառաչել, իսկ հետո նմանակել օրգազմ։ Սինգլը դարձել է տարված ընթացքում ամենաշատ վաճառվածը Ֆրանսիայում և հիթ ամբողջ Եվրոպայում։ Այդ ամենը կատարվել է չնայած նրան, որ արգելել են երգը ռադիոյով հնչեցնել, իսկ Հռոմի պապը պաշտոնապես քննադատել է ստեղծագործությունը։

Բացի այդ, հենց այդ երգով է սկսվել Ջեյնի երաժշտական կարիերան։ Սերժ Գենսբուրը շարունակել է գրել երգեր նրա նուրբ, մեղմ ձայնի համար։ Բիրկինի և Գենսբուրի ստեղծագործական միավորումը ամրապնդվեց նրանց անձնական հարաբերությամբ, որը տևել է տասներկու տարի։1971 թվականին զույգը ունեցել է աղջիկ՝ Շարլոտտա Գենսբուրին, որն այժմ հայտնի դերասանուհի և երգչուհի է։ Գենսբուրի հետ ունեցած համատեղ կյանքի ընթացքում Ջեյն Բիրկինը շարունակել է ակտիվ նկարահանվել կինոյում։ Նրա մասնակցությամբ թողարկվել է ավելի քան 30 ֆիլմ, հիմնականում կատակերգություններ և դետեկտիվներ, որոնք այդքան էլ հաջողության չեն հասել։ Միայն եղել է մեկ միասնական աշխատանք Գենսբուրի հետ, «Ես քեզ սիրում եմ․․․Ես քեզ նույնպես ոչ» (երգի անվանումով)։

Գենսբուրի և Բիրկինի ամուսնությունը տևել է 12 տարի և ավարտվել է թեժ բաժանումով, բայց ստեղծագործական կապը կոմպոզիտորի և նրա մուսայի շարունակվել է մինչ Գենսբուրի մահը 1991 թվականը։

Մինչ  Գենսբուրի հետ ամուսնալուծությունը Ջեյնը նկարահանվել է ռեժիսոր Ժակ Դուայոնի «Մոլորված աղջիկը» ֆիլմում, ով սիրահարվել է դերասանուհուն, ինչպես երեխա։ 1982 թվականին ծնվում է Ջեյնի երրորդ աղջիկը՝ Լու Դուայոնը, ով այժմ հայտնի դերասանուհի և երգչուհի է։ Ջեյնը ընդհանրապես քայլել է կյանքում համարձակորեն, առանց ինչ-որ վախի։ Եթե սիրահարվել է, առանց տստանվելու ամուսնացել է և ունեցել է երեխաներ։ Նա ունեցել է երեք ամուսին, և բոլորն էլ եղել են արվեստագետներ։

Վերջին 30 տարիներին Ջեյնը ապրում էր Փարիզի Սենի ձախ ափում, բայց տարվա ընթացքում մի քանի ամիս նա անցկացնում էր իր տանը, որը գտնվում է Բրետան ծովի ափին։ Նա շատ գործունյա մարդ է, երբեք չի նստում տեղում, անընդհատ զբաղված է երաժշտական, թատերական և ֆիլմային ծրագրերով։ Ամբողջ կյանքում պատկառանքով է մոտեցել Սերժ Գենսբուրի հիշատակին և իրենց սիրուն։

Բիրկինի մեծ աղջիկը՝ Քեյթը, կյանքին վերջ է տվել ինքնասպանությամբ 2013 թվականի դեկտեմբերի 11֊ին, ցատկելով իր տան չորրորդ հարկից, որը գտնվում էր Փարիզի XVI շրջանում։

Ջեյն Բիրկինի անունով է անվանած «Hermès» ապրանքանիշի կանացի «Բիրկին» պայուսակների հատուկ մոդելը։

## Ֆիլմագրություն
250px|մինի|աջից|Ջեյն Բիրկինը 2016 թվականին
* 1966 —  *Blow-up* — *Շիկահեր*
* 1968 — Ջրավազան / *La Piscine* — *Պենելոպա, Հարրիի աղջիկը*
* 1969 — Կարգախոս / *Slogan*
* 1970 — Մարիխուանա — *Ջեյն Սվենսոն*
* 1971 — «19 աղջիկ և մեկ նավաստի»
* 1973 — «Դոն Ջուան-73 » / *Don Juan ou Si Don Juan était une femme… * — *Կլառա Պրեվո*
* 1974 —  Նա սկսում է բարկանալ — *Ջեյքի Լոգան*
* 1974 — Ինչպես հասցնել ամեն ինչ անել, երբ դու հիմար ես և լացկան / *Comment réussir quand on est con et pleurnichard*
* 1974 — Խելագարված ոչխար / *Le Mouton Enrage* — *Մարի Պոլ*
* 1975 — Տեսադաշտից բաց չթողնես / *La Course à l'échalote* — *Ժանետա*
* 1975 — Ուշադիր ինչպես հաճույք / Serieux Comme le Plaisir
* 1976 — Ես քեզ սիրում եմ․․․Ես քեզ նույնպես ոչ — *Ջոննի*
* 1976 — Հրեշ սրտում/ *Le diable au coeur* — Լինդա
* 1978 — Մահ Նիլայում / *Death On The Nile* — *Լուիզա Բուրժե*
* 1979 — Մելանխոլիկ տղան /Melancoly Baby - *Օլգա*
* 1980 — Egon Schiele - Exzesse und Bestrafung — *Վալլի*
* 1981 — Չարը արևի տակ — *Քրիստինա Ռեդֆերն*
* 1983 — Վենսանի ընկերը / *L’Ami de Vincent*
* 1984 — Ծովահենուհին / *La pirate*
* 1986 — Իմ երազանքների կինը / La femme de ma vie
* 1988 — Jane B. par Agnès V. — *Joan Arc / [[Ժաննա դ'Արկ]]*
* 1990 — Այս հիմարությունները — *Կարոլինա*
* 1991 — Հիանալի չարաճճին — *Լիզ, նկարիչ Էդուարդ Ֆրենհովենի կինը*
* 1997 — Հայտնի հին երգեր / *On connaît la chanson*
* 1999 — Վերջին սեպտեմբերը / *The last september* — *Ֆրենսի Մոնմորանսի*
* 2001 — Սա իմ մարմին է / *Ceci est mon corps*
* 2003 — Ծանոթացեք, Ձեր այրի կինը / *Mariées mais pas trop* — *Ռենե*
* 2007 — *Boxes (Les Boîtes)*
* 2009 —  *36 vues du Pic Saint Loup*
* 2010 — Թելմա, Լուիզա և Շանտալ / *Thelma, Louise et Chantal*
* 2012 — Երկու անգամ ծնված / *Venuto al mondo* — հոգեբան

## Սկավառակագրություն
**Ստուդիային ալբոմներ**
* 1969 — Je t’aime… moi non plus with Serge Gainsbourg
* 1971 — Serge Gainsbourg — Histoire de Melody Nelson
* 1973 — Di doo dah
* 1975 — Lolita go home
* 1978 — Ex fan des sixties
* 1983 — Baby alone in Babylone
* 1987 — Lost song
* 1990 — Amours des feintes
* 1996 — Versions Jane
* 1998 — Best Of
* 1999 — À La Légère
* 2004 — Rendez-Vous
* 2006 — Fictions
* 2008 — Enfants d’Hiver

**Համերգային ալբոմներ**
* 1987 — Jane Birkin au Bataclan
* 1992 — Integral au Casino de Paris
* 1996 — Integral a l’Olympia
* 2002 — Arabesque
* 2009 — au palace (live)

## Ծանոթագրություններ

## Արտաքին հղումներ
* Պաշտոնական էջը 
* 
* Կենսագրություն

Կատեգորիա:Անգլիացի դերասանուհիներ
Կատեգորիա:Անգլիացի երգչուհիներ
Կատեգորիա:Անգլիացի սցենարիստներ
Կատեգորիա:Անգլիացի կինոդերասանուհիներ
Կատեգորիա:Կինոգործիչներ այբբենական կարգով
Կատեգորիա:Թատրոնի դերասանուհիներ
Կատեգորիա:21-րդ դարի անգլիացի դերասանուհիներ